Aminadong nakakaluwag-luwag na sa buhay ang Tiktok superstars na sina Jomar Yee at Spencer Serafica na ngayon ay umaarte na rin sa Mga Batang Riles.

Sa pagbisita nila sa #FastTalkWithBoyAbunda, inilarawan nina Jomar at Spencer ang hirap na kanilang dinanas bago nila nakamit ang tagumpay online.

“Paano nabago talaga ang inyong buhay dahil sa TikTok?,” tanong ni Tito Boy.

“Grabe, sobrang-sobra po kasi dati lang nakatira lang po kami talaga sa tabi ng sementeryo, sa taas ng sapa, and which is naramdaman ko po na ayun, meron na po talagang level, level-up, parang gano’n,” saad ni Jomar.

Pagbabahagi naman ni Spencer, “Ako po nung bata kami kasi mahirap din po kami, nagbobote-bakal, tapos minsan ang kinakain lang namin ano, toyo-mantika, as in. Dumating kami sa point na nag-boil kami ng water para may mainom lang kami kasi wala po kami mabili na tubig. And ngayon po, na-change po talaga ‘yung buhay ko kasi nakakakain na ‘yung parents ko ng tatlong beses sa isang araw, ta’s kung anong gusto nila [nasasabi ko na ‘yung], ‘Sige lang, bilhin niyo lang, ako nang bahala.’”

Read more here:#FTBAJomarAndSpencer